กรุงศรีส่งตราสารหนี้6เดือนชู3.25%
บลจ.กรุงศรี มองดอกเบี้ยทรงตัวระดับต่ำ ส่งกองทุนตราสารหนี้อายุประมาณ 6 เดือนขาย ผลตอบแทนประมาณ 3.25% ต่อปี
30 ม.ค. 2555

บลจ.กรุงศรี มองดอกเบี้ยทรงตัวระดับต่ำ ส่งกองทุนตราสารหนี้อายุประมาณ 6 เดือนขาย ผลตอบแทนประมาณ 3.25% ต่อปี  
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า คาดว่าโอกาสที่อัตราดอกเบี้ยระยะสั้นจะปรับเพิ่มขึ้นในระยะใกล้มีความเป็นไปได้น้อยมาก เนื่องจากคาดว่าเศรษฐกิจยุโรปจะเข้าสู่สภาวะถดถอยและเศรษฐกิจโลกชะลอตัวลง ขณะที่รัฐบาลต้องการกระตุ้นการขยายตัวของระบบเศรษฐกิจภายในประเทศที่ได้รับผลกระทบจากเหตุการณ์น้ำท่วม
บลจ.กรุงศรี จึงเปิดขายกองทุนเปิดกรุงศรีตราสารหนี้ 6M6(KFFIX6M6)  อายุโครงการประมาณ 6 เดือน ขายครั้งเดียวระหว่างวันที่ 31 ม.ค.- 6 ก.พ.2555 ลงทุนขั้นต่ำ 10,000 บาท ลงทุนในตราสารหนี้ทั้งในประเทศและต่างประเทศ ผลตอบแทนประมาณ 3.25% ต่อปี